
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 213 

29 Σεπτεμβρίου 2011 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 89 
Τροποποίηση του υπ’ αριθμ. 185/2007 (ΦΕΚ -221Α') Προε¬ 
δρικού Διατάγματος «Όργανα και διαδικασία κατάρ¬ 
τισης, παρακολούθησης και αξιολόγησης των επιχει¬ 
ρησιακών προγραμμάτων των Οργανισμών Τοπικής 
Αυτοδιοίκησης (Ο.Τ.Α.) α' βαθμού» 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 207 του Κώδικα Δήμων και Κοινοτήτων, ο 
οποίος κυρώθηκε με το άρθρο πρώτο του Ν. 3463/2006 
(Α' 114). 

2. Την παράγραφο 1 του άρθρου 266 του ν. 3852/2010 
(ΦΕΚ 87 Α') «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης- Πρόγραμμα Καλλι¬ 
κράτης», όπως τροποποιήθηκε με την παράγραφο 10 
περίπτωση κα' του άρθρου 18 του ν.3870/2010 (ΦΕΚ 
138 Α'). 

3. Το Προεδρικό Διάταγμα 65/2011 «Διάσπαση του 
Υπουργείου Εσωτερικών, Αποκέντρωσης και Η.Δ. στα 
Υπουργεία α) Εσωτερικών και β) Διοικητικής Μεταρ¬ 
ρύθμισης και Ηλεκτρονικής Διακυβέρνησης, της Γενικής 
Γραμματείας Νέας Γενιάς» (Α' 147). 

4. Το Προεδρικό Διάταγμα 66/2011 «Διορισμός Υπουργών, 
Αναπληρωτών Υπουργών και Υφυπουργών» (Α' 148). 

5. Την κοινή απόφαση του Πρωθυπουργού και του 
Υπουργού Εσωτερικών 31973/2011) «Ανάθεση αρμοδιο¬ 
τήτων στον Υφυπουργό Εσωτερικών Παρασκευά Κου- 
κουλόπουλο» (Β'1602). 

6. Το γεγονός ότι από τις διατάξεις του παρόντος 
δεν προκαλείται δαπάνη σε βάρος του κρατικού προ¬ 
ϋπολογισμού. 

7. Τις υπ’ αριθμ. 76/2011 και 252/2011 γνωμοδοτήσεις 
του Συμβουλίου της Επικράτειας, μετά από πρόταση 
του Υφυπουργού Εσωτερικών, αποφασίζουμε: 

Άρθρο 1 

Το άρθρο 1 του Π.Δ. 185/2007 τροποποιείται ως 
εξής: 

1. Η παράγραφος 1 του άρθρου 1 αντικαθίσταται ως 
εξής: «Η κατάρτιση του επιχειρησιακού προγράμματος 
του δήμου πραγματοποιείται μέσα στο πρώτο εξάμηνο 
της δημοτικής περιόδου από την εκτελεστική επιτρο¬ 
πή η οποία εισηγείται στο δημοτικό συμβούλιο. Για το 


σκοπό αυτό η αρμόδια, κατά τις οργανικές διατάξεις 
κάθε δήμου, υπηρεσία επί θεμάτων προγραμματισμού 
συντάσσει σχέδιο επιχειρησιακού προγράμματος σε 
συνεργασία με τα όργανα διοίκησης και τις υπηρεσίες 
του δήμου και των νομικών προσώπων του». 

2. Η παράγραφος 2 του άρθρου 1 αντικαθίσταται ως 
εξής: «Η υπηρεσία επί θεμάτων προγραμματισμού, κατά 
τις οργανικές διατάξεις κάθε δήμου, είναι αρμόδια για 
την υποστήριξη των οργάνων διοίκησης, των υπηρεσι¬ 
ών του δήμου και των νομικών προσώπων του κατά τη 
διαδικασία κατάρτισης, παρακολούθησης και αξιολόγη¬ 
σης του επιχειρησιακού προγράμματος και των ετήσι¬ 
ων προγραμμάτων δράσης, στα οποία εξειδικεύεται το 
επιχειρησιακό πρόγραμμα». 

3. Οι παράγραφοι 3 και 4 του άρθρου 1, καταργού- 
νται. 

4. Η παράγραφος 5 του άρθρου 1 αναριθμείται σε 
παράγραφο 3 και αντικαθίσταται ως εξής: «Ως «Νομικά 
Πρόσωπα του Δήμου» νοούνται τα ιδρύματα και τα νο¬ 
μικά πρόσωπα δημοσίου δικαίου των Δήμων, οι αστικές 
εταιρείες μη κερδοσκοπικού χαρακτήρα και οι κάθε 
λογής επιχειρήσεις των ΟΤΑ α' βαθμού, (επιχειρήσεις 
του Π.Δ 410/95, κοινωφελείς επιχειρήσεις, ανώνυμες 
εταιρείες ΟΤΑ, καθώς και δημοτικές επιχειρήσεις ει¬ 
δικού σκοπού)». 

Άρθρο 2 

Το άρθρο 2 του Π.Δ 185/2007 τροποποιείται ως εξής: 

1. Η παράγραφος 1 του άρθρου 2 αντικαθίσταται ως 
εξής: «Η αρμόδια, κατά τις οργανικές διατάξεις κάθε 
δήμου, υπηρεσία επί θεμάτων προγραμματισμού συ¬ 
γκεντρώνει τα απαιτούμενα στοιχεία από τις υπηρεσίες 
του δήμου, των νομικών προσώπων του, καθώς και τις 
εισηγήσεις των συμβουλίων των δημοτικών ή τοπικών 
κοινοτήτων του δήμου προς την εκτελεστική επιτροπή 
σχετικά με την υφιστάμενη κατάσταση και τις προτά¬ 
σεις τους για τις αναπτυξιακές προτεραιότητες του 
δήμου και συντάσσει σχέδιο στρατηγικού σχεδιασμού 
του δήμου, το οποίο υποβάλλει στην εκτελεστική επι¬ 
τροπή». 

2. Μετά την παράγραφο 1 του άρθρου 2, προστίθεται 
νέα παράγραφος 2, ως εξής: «Η εκτελεστική επιτροπή, 
πριν εισηγηθεί το σχέδιο στρατηγικού σχεδιασμού στο 
δημοτικό συμβούλιο, συνεργάζεται με τους όμορους 
δήμους για τη διασφάλιση του συντονισμού των δρά- 

σεων υπερτοπικής ανάπτυξης και την προώθηση τυχόν 
διαδημοτικών συνεργασιών». Οι παράγραφοι 2, 3, 4, 5, 6, 
7 και 8 αναριθμούνται σε 3, 4, 5, 6, 7, 8 και 9. 

3. Η παράγραφος 2 του άρθρου 2, η οποία αναριθ- 
μείται σε 3, αντικαθίσταται ως εξής: «Η εκτελεστική 
επιτροπή εισηγείται το σχέδιο στρατηγικού σχεδιασμού 
στο δημοτικό συμβούλιο για συζήτηση και ψήφιση». 

4. Η παράγραφος 3 του άρθρου 2, η οποία αναριθμεί- 
ται σε 4, αντικαθίσταται ως εξής: «Το εγκεκριμένο από 
το δημοτικό συμβούλιο κείμενο στρατηγικού σχεδια- 
σμού, τίθεται προς συζήτηση στη Δημοτική Επιτροπή 
Διαβούλευσης (άρθρο 76 ν.3852/2010), και παράλληλα 
δημοσιοποιείται για διαβούλευση τουλάχιστον επί δύο 
(2) εβδομάδες, με καταχώρηση στην ιστοσελίδα του 
δήμου, καθώς και με κάθε άλλο πρόσφορο μέσο. Κατά 
τη διάρκεια της δημοσιοποίησης υποβάλλονται προτά¬ 
σεις, εγγράφως ή ηλεκτρονικά.» 

5. Η παράγραφος 4 του άρθρου 2, η οποία αναριθ- 
μείται σε 5, αντικαθίσταται ως εξής: «Οι υπηρεσίες 
του δήμου και των νομικών προσώπων του, αφού λά¬ 
βουν υπόψη τους το εγκεκριμένο κείμενο στρατηγικού 
σχεδιασμού, το οποίο αποτελεί προπαρασκευαστική 
πράξη της διαδικασίας κατάρτισης του επιχειρησιακού 
προγράμματος, προτείνουν, με γραπτή εισήγηση τους, 
κατ’ αντιστοιχία προς τους άξονες και τα μέτρα του 
στρατηγικού σχεδίου, τους στόχους της κάθε υπηρε¬ 
σίας για την επόμενη περίοδο και τις δράσεις για την 
επίτευξη των στόχων αυτών, ιεραρχημένες κατά σειρά 
προτεραιότητας. 

6. Η παράγραφος 6 του άρθρου 2, η οποία αναριθμεί- 
ται σε 7, αντικαθίσταται ως εξής: 

«Η αρμόδια, κατά τις οργανικές διατάξεις κάθε δήμου, 
υπηρεσία επί θεμάτων προγραμματισμού επεξεργάζεται 
τις προτάσεις των υπηρεσιών, των συμβουλίων των δη¬ 
μοτικών ή τοπικών κοινοτήτων του δήμου, τις αποφάσεις 
των νομικών προσώπων του δήμου και τις προτάσεις 
που προέκυψαν από τη διαδικασία διαβούλευσης και 
συντάσσει το σχέδιο του επιχειρησιακού προγράμματος, 
το οποίο υποβάλει στην εκτελεστική επιτροπή». 

7. Η παράγραφος 7 του άρθρου 2, η οποία αναριθμεί- 
ται σε 8, αντικαθίσταται ως εξής: 

«Η εκτελεστική επιτροπή εισηγείται το σχέδιο επιχει¬ 
ρησιακού προγράμματος στο δημοτικό συμβούλιο για 
συζήτηση και ψήφιση, επισυνάπτοντας τις αποφάσεις 
των διοικητικών συμβουλίων των νομικών προσώπων 
του δήμου». 

8. Η παράγραφος 8 του άρθρου 2, η οποία αναριθμεί- 
ται σε 9, αντικαθίσταται ως εξής: 

«Το εγκεκριμένο επιχειρησιακό πρόγραμμα, μετά τον 
έλεγχο νομιμότητας για την τήρηση της διαδικασίας 
κατάρτισης του από την Αυτοτελή Υπηρεσία Εποπτείας 
ΟΤΑ (άρθρο 214 ν.3852/2010), καταχωρίζεται στην ιστο¬ 
σελίδα του δήμου και δημοσιοποιείται με κάθε άλλο 
πρόσφορο μέσο». 

Άρθρο 3 

Το άρθρο 3 του Π.Δ. 185/2007 τροποποιείται ως 
εξής: 

1. Η παράγραφος 1 του άρθρου 3 αντικαθίσταται ως 
εξής: «Η εκτελεστική επιτροπή είναι αρμόδια για το 
συντονισμό της κατάρτισης και την παρακολούθηση της 
εκτέλεσης του επιχειρησιακού προγράμματος (άρθρο 
63. περ.β' Ν.3852/2010) το οποίο εγκρίνεται με απόφαση 


του δημοτικού συμβουλίου. Η αρμόδια, κατά τις ορ¬ 
γανικές διατάξεις κάθε δήμου, υπηρεσία επί θεμάτων 
προγραμματισμού επικουρεί την εκτελεστική επιτροπή 
και το δημοτικό συμβούλιο στην άσκηση των πιο πάνω 
αρμοδιοτήτων τους». 

2. Η παράγραφος 2 του άρθρου 3 αντικαθίσταται ως 
εξής: «Η ανωτέρω Υπηρεσία συνεργάζεται με τις υπη¬ 
ρεσίες του δήμου και των νομικών προσώπων του, κα¬ 
θώς επίσης και τα συμβούλια των δημοτικών ή τοπικών 
κοινοτήτων του δήμου και συντάσσει την ενδιάμεση και 
την τελική έκθεση αξιολόγησης, τις οποίες υποβάλλει 
στην εκτελεστική επιτροπή. Η εκτελεστική επιτροπή 
εισηγείται τις εκθέσεις στο δημοτικό συμβούλιο για 
συζήτηση και ψήφιση». 

3. Μετά την παράγραφο 2 του άρθρου 3 προστίθεται 
νέα παράγραφος 3, ως εξής: «Η αρμόδια, κατά τις ορ¬ 
γανικές διατάξεις κάθε δήμου, υπηρεσία επί θεμάτων 
προγραμματισμού υποβάλλει περιοδικές εκθέσεις στο 
δημοτικό συμβούλιο». Οι παράγραφοι 3,4 αναριθμούνται 
σε 4, 5. 

4. Η παράγραφος 3 του άρθρου 3, η οποία αναριθμεί- 
ται σε 4, αντικαθίσταται ως εξής: «Η ενδιάμεση έκθε¬ 
ση αξιολόγησης συντάσσεται με την ολοκλήρωση του 
απολογισμού του τρίτου έτους της δημοτικής περιόδου 
και η τελική έκθεση αξιολόγησης συντάσσεται κατά το 
τελευταίο δίμηνο της δημοτικής περιόδου. Μετά την 
ενδιάμεση αξιολόγηση είναι δυνατή η αναθεώρηση των 
στόχων του επιχειρησιακού προγράμματος με αιτιολο¬ 
γημένη απόφαση του δημοτικού συμβουλίου, η οποία 
λαμβάνεται με την απόλυτη πλειοψηφία του συνόλου 
των μελών του». 

5. Μετά την παράγραφο 4 του άρθρου 3, η οποία ανα- 
ριθμείται σε 5, προστίθεται νέα παράγραφος 6, ως εξής: 
«Το Υπουργείο Εσωτερικών συγκεντρώνει ηλεκτρονικά 
σε ειδικά διαμορφωμένη βάση δεδομένων επιλεγμένα 
στοιχεία των επιχειρησιακών προγραμμάτων με σκοπό 
την επεξεργασία τους για την χάραξη εθνικής πολιτικής 
μέσα από την εποπτεία και παρακολούθηση της ανα¬ 
πτυξιακής και λειτουργικής πορείας των δήμων.» 

Άρθρο 4 

Το άρθρο 4 του Π.Δ 185/2007 τροποποιείται ως 
εξής: 

1. Η παράγραφος 2 του άρθρου 4 αντικαθίσταται 
ως εξής: «Η εκτελεστική επιτροπή, με την υποστήρι¬ 
ξη της αρμόδιας, κατά τις οργανικές διατάξεις κάθε 
δήμου, υπηρεσίας επί θεμάτων προγραμματισμού, 
συγκεντρώνει, αξιολογεί τις προτάσεις των υπηρεσι¬ 
ών του δήμου και συντάσσει προσχέδιο του ετήσιου 
προγράμματος δράσης το οποίο υποβάλλει στην Οι¬ 
κονομική Επιτροπή (άρθρο 72 ν.3852/2010) η οποία με 
τη σειρά της το υποβάλλει για έγκριση στο δημοτικό 
συμβούλιο. Η Δημοτική Επιτροπή Διαβούλευσης (άρθρο 
76 ν.3852/2010), μετά από παραπομπή του δημοτικού 
συμβουλίου γνωμοδοτεί επί του προσχεδίου του ετή¬ 
σιου προγράμματος δράσης. Το ετήσιο πρόγραμμα 
δράσης των δημοτικών ιδρυμάτων καταρτίζεται από 
την εκτελεστική επιτροπή τους και εγκρίνεται από 
το διοικητικό συμβούλιο αυτών. Το ετήσιο πρόγραμμα 
δράσης των λοιπών νομικών προσώπων του δήμου 
καταρτίζεται από τον πρόεδρο και εγκρίνεται από το 
διοικητικό συμβούλιο αυτών.» 

2. Η παράγραφος 3 του άρθρου 4 αντικαθίσταται ως 
εξής: «Εως τις 30 Σεπτεμβρίου κάθε έτους ολοκληρώ¬ 
νονται οι διαδικασίες για τη σύνταξη προσχεδίου του 
ετήσιου προγράμματος δράσης και του προϋπολογι¬ 
σμού, καθώς και οι διαδικασίες διαβούλευσης». 

3. Η παράγραφος 4 του άρθρου 4 αντικαθίσταται ως 
εξής: «Τροποποίηση του ετήσιου προγράμματος δράσης 
του δήμου πραγματοποιείται με ειδικά αιτιολογημένη 
απόφαση του δημοτικού συμβουλίου με την διαδικασία 
που ακολουθείται για την αρχική έγκριση. 

Άρθρο 5. 

Το άρθρο 5 του Π.Δ 185/2007 τροποποιείται ως εξής: 

1. Η παράγραφος 1 του άρθρου 5 καταργείται και οι 
παράγραφοι 2 και 3 αναριθμούνται σε 1 και 2. 

2. Στο τέλος της περίπτωσης α της παραγράφου 2, η 
οποία αναριθμείται σε 1, προστίθεται το εδάφιο: «Οι εν 
λόγω εκθέσεις υποβάλλονται στην εκτελεστική επιτρο¬ 
πή η οποία εισηγείται στο δημοτικό συμβούλιο». 

3. Η περίπτωση β της παραγράφου 2, η οποία αναριθ- 
μείται σε 1, αντικαθίσταται ως εξής: «Πριν από τη σύ¬ 
νταξη του οικονομικού απολογισμού, αφού λάβει υπόψη 
τις απολογιστικές εκθέσεις των υπηρεσιών, συντάσσει 
έκθεση με τον απολογισμό του ετησίου προγράμματος 


δράσης του προηγούμενου έτους την οποία υποβάλλει 
στην εκτελεστική επιτροπή». 

4. Το τελευταίο εδάφιο της παραγράφου 3, η οποία 
αναριθμείται σε 2, αντικαθίσταται ως εξής: «Η σύνθεση 
και οι αρμοδιότητες των επιτροπών αυτών καθορίζονται 
με απόφαση του δημοτικού συμβουλίου» 

Άρθρο 6 

Το άρθρο 6 του Π.Δ 185/2007 καταργείται. 

Άρθρο 7 

Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εσωτερικών αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα 21 Σεπτεμβρίου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

ΠΑΡΑΣΚΕΥΑΣ ΚΟΥΚΟΥΛΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίρή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΓη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: Μάρνη δ, τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-πιαΜ: ννβόηΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*010021329091 10004 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































